Diari Oficial de la Generalitat Valenciana


Sumari del DOGV 8747, del 24-02-2020 (2020/1633)

RESOLUCIÓ de 18 de febrer de 2020, del director general d'Esport, per la qual es convoca el Programa de formació permanent 2020 de l'Escola de l'Esport de la Generalitat, dirigit a la formació d'entrenadors i entrenadores, tècnics i tècniques esportius i professionals relacionats amb l'activitat física.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8747

Data del DOGV
:   24-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1633


Data del document
:   18-02-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 18 de febrer de 2020, del director general d'Esport, per la qual es convoca el Programa de formació permanent 2020 de l'Escola de l'Esport de la Generalitat, dirigit a la formació d'entrenadors i entrenadores, tècnics i tècniques esportius i professionals relacionats amb l'activitat física. [2020/1633]  
La Llei 2/2011, de 22 de març, de la Generalitat, de l'esport i de l'activitat física de la Comunitat Valenciana, estableix dins dels seus principis rectors que les administracions públiques de la Comunitat Valenciana, dins de les seues competències, promocionaran la formació i investigació en l'esport i ciències relacionades amb aquest.  
El Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, estableix en el seu article 25, que dins de les funcions de la Direcció General d'Esport, es troba la de promoure accions de caràcter formatiu a fi de ressaltar els valors de l'esport i la qualificació dels seus quadres tècnics.  
  
Com a resposta a l'articulat exposat, la Direcció General d'Esport, mitjançant l'Escola de l'Esport de la Generalitat, convoca l'oferta formativa que conté la present resolució, a fi de satisfer les expectatives i interessos de les persones o entitats vinculades al sector esportiu, fomentant la formació de tots ells, ja que la seua qualificació és un element més que contribueix a la qualitat i contínua actualització en l'àmbit de l'activitat física i l'esport.  
En virtut de les competències en matèria d'esport i d'acord amb l'article 70 de la Llei 5/1983, de 30 de desembre, del Consell, i l'article 25 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Aprovar les bases establides en l'annex I de la present resolució, per les quals es regula el Programa de formació permanent 2020 de l'Escola de l'Esport de la Generalitat.  
  
Segon  
Convocar el Programa de formació permanent 2020, de l'Escola de l'Esport de la Generalitat, dirigit als col·lectius relacionats amb l'àmbit de l'activitat física i esportiva, detallats en l'annex II de la present resolució.  
  
Tercer  
El finançament del Programa de formació permanent 2020, de l'Escola de l'Esport de la Generalitat, es farà amb càrrec al capítol II, dels pressupostos de la Generalitat per a 2020, programa pressupostari 457.10, Foment de l'activitat esportiva, sense que supose un increment pressupostari d'aquest.  
  
Quart  
Publicar en el Diari Oficial de la Generalitat Valenciana la present resolució.  
  
Contra la present resolució, que no posa fi a la via administrativa, es podrà interposar un recurs d'alçada davant de la Secretària Autonòmica de Cultura i Esport, en el termini d'un mes a comptar de l'endemà de la publicació, de conformitat amb el que es disposa en els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 18 de febrer de 2020.- El director general d'Esport: Josep Miquel Moya Torres.  
  
  
  
  
  
ANNEX I  
Bases reguladores del Programa de formació permanent 2020,  
de l'Escola de l'Esport de la Generalitat  
  
Primera. Condicions generals  
Podrà participar en el Programa de formació permanent 2020, de l'Escola de l'Esport de la Generalitat, tota persona que s'inscriga en la corresponent activitat formativa, i complisca els requisits establits en les bases reguladores reflectides en aquest annex i en l'annex II de la present resolució.  
  
Segona. Formalització d'inscripció i termini  
1. La inscripció es realitzarà exclusivament en línia a través de la pàgina web www.formaciondeportiva.gva.es, en el seu apartat de formació permanent, enviant el formulari de sol·licitud disponible per a cadascuna de les activitats formatives, i dins del termini establit per a cadascuna.  
2. Els terminis de presentació de sol·licituds en línia queden detallats per a cadascuna de les activitats formatives en l'annex II de la present resolució. Fora d'aquest termini no s'admetran inscripcions.  
3. L'Escola de l'Esport de la Generalitat, amb seu en la Direcció General d'Esport, i la Secció d'Activitat Física i Esport de les direccions territorials de la Conselleria d'Educació, Cultura i Esport, posaran a la disposició dels usuaris els seus mitjans i instal·lacions per a facilitar la inscripció.  
  
Tercera. Contingents d'assistents i criteris de selecció  
1. Per a cada activitat formativa s'estableix un contingent de places que es correspon amb les places oferides en la present resolució, i que es troben recollides en l'annex II.  
2. En algunes de les activitats formatives detallades en l'annex II, es requerirà a la persona interessada el compliment de determinada titulació acadèmica, formació professional, formació esportiva, pertinença a col·lectius determinats, o d'una altra índole, que condicionaran la participació en aquesta activitat al compliment dels requisits establits.  
  
La persona interessada haurà d'aportar a l'Escola de l'Esport de la Generalitat la documentació que acredite el compliment dels criteris exigits per a aquesta activitat formativa. L'incompliment d'aquest tràmit donarà lloc a l'exclusió de la persona interessada per a l'activitat formativa.  
3. La selecció de l'alumnat que complisca els requisits acadèmics, professionals, o d'una altra índole, que condicionen la participació per a cada activitat formativa, i que s'estableixen en l'annex II, es realitzarà per estricte ordre de recepció de les sol·licituds fins que es cobrisca el nombre de places determinat per a cadascuna de les activitats formatives. Excepcionalment, per a algunes de les activitats formatives detallades en l'annex II, es podran establir criteris de selecció diferents.  
  
4. Als alumnes seleccionats se'ls concedirà un termini de 72 hores per a acreditar el pagament de la taxa establida i acreditar documentalment el compliment dels criteris exigits per a aquesta activitat formativa.  
  
Quarta. Admissió de sol·licitants  
1. Una vegada realitzada la selecció de l'alumnat, com s'estableix en la base tercera, i aprovada pel director general d'Esport, es publicarà en la pàgina web www.formaciondeportiva.gva.es, en el seu apartat de formació permanent, el llistat de persones seleccionades per a participar en cadascuna de les activitats formatives.  
Amb la resta de sol·licitants que no hagen sigut seleccionats es publicarà una llista d'espera ordenada per ordre de preferència a fi d'optar a les possibles places que pogueren quedar vacants abans de l'inici de l'activitat formativa.  
S'estableix un termini de 72 hores per a efectuar l'ingrés bancari de la taxa establida per a aquesta activitat formativa que s'iniciarà l'endemà de la publicació de la llista.  
2. Una vegada realitzat l'ingrés bancari de la taxa, i dins del termini de 72 hores establit en el paràgraf anterior, les persones interessades hauran d'enviar a l'adreça del correu electrònic escola\_esport\_jol@hvv.pa la documentació següent:  
a) Còpia del justificant de l'ingrés bancari de la taxa i justificant de la bonificació corresponent de la taxa, si és el cas.  
b) Còpia de la documentació que acredite el compliment dels requisits establits per a participar en aquesta activitat formativa.  
L'incompliment dels tràmits establits en el paràgraf anterior suposarà l'exclusió per a l'activitat formativa i quedarà disponible la plaça per a una altra persona interessada. La vacant es cobrirà amb qui estiga inscrit en la llista d'espera conforme a l'ordre establit de preferència.  
  
  
Cinquena. Pagament de taxes  
1. La inscripció en les activitats formatives d'aquesta resolució que es programen de pagament comportarà el pagament de la taxa establida en l'article 11.5-5 de la Llei 20/2017, de 28 de desembre, de la Generalitat, de taxes, que haurà de ser abonada abans de l'inici de l'activitat formativa. Qualsevol altra despesa que genere l'assistència i participació en aquesta serà a càrrec de cada participant.  
2. L'alumnat amb la condició d'esportistes d'elit de la Comunitat Valenciana, qui siga membre de família nombrosa de categoria general o de família monoparental de categoria general, tindran una bonificació del 50 % de la taxa, i l'alumnat membre d'entitats col·laboradores amb les quals se signe un acord per al desenvolupament d'una determinada activitat formativa tindrà una bonificació del 25 % de la taxa. Hi haurà una exempció de taxa per a qui siga membre de família nombrosa o família monoparental de categoria especial, víctima d'actes de violència sobre la dona i alumne en situació d'exclusió social.  
  
Per a acreditar la condició o condicions del paràgraf anterior la persona interessada haurà de:  
a) Esportista d'elit: només haurà d'indicar-ho.  
b) Família nombrosa: haurà de presentar el carnet de família nombrosa.  
c) Família monoparental: haurà de presentar el carnet de família monoparental.  
d) Víctima d'actes de violència sobre la dona: haurà d'acreditar-ho mitjançant qualsevol dels mitjans de prova previstos en la normativa autonòmica contra la violència sobre la dona en l'àmbit de la Comunitat Valenciana.  
e) Situació d'exclusió social: acreditat per l'òrgan competent en matèria de benestar social de l'ajuntament de residència.  
3. En l'imprés que s'emplene per a efectuar el pagament de la taxa mitjançant ingrés bancari, la persona declarant del pagament haurà de coincidir amb la persona admesa per a l'activitat formativa.  
4. Una vegada realitzat l'ingrés de la taxa, amb caràcter general, no s'admetran devolucions.  
No obstant això, com s'estableix en l'article 1.2-6, de la Llei 20/2017, de 28 de desembre, de la Generalitat, de taxes, pertocarà la devolució de l'import de la taxa quan aquesta s'haja ingressat amb caràcter previ a la realització de l'activitat formativa de què es tracte, i aquesta realització no tinga finalment lloc per causes no imputables, directament o indirectament, al subjecte passiu, i quan la no-realització de l'activitat formativa tinga el seu origen en causa de força major, la devolució de la qual correspondrà únicament amb sol·licitud prèvia de la persona interessada, sempre que aquesta prove suficientment aquesta força major, llevat que es derive d'un esdeveniment notori, en què l'Administració actuarà d'ofici. Es considerarà causa de força major a l'efecte de la devolució de taxes les situacions de violència de gènere que motiven un canvi de lloc de residència.  
  
Sisena. Assistència i certificació de les activitats formatives  
1. Activitats formatives presencials.  
En les activitats formatives presencials s'haurà d'acreditar l'assistència almenys al 80 % del total d'hores lectives de l'activitat per a rebre el certificat d'assistència i aprofitament.  
Aquell alumnat que participe i supere activitats formatives presencials per 20 o més hores podrà sol·licitar al final del programa un certificat conjunt pel total d'hores en els casos en què així es dispose.  
  
En cas de no superar-les, s'obtindria únicament un certificat d'assistència.  
2. Activitats formatives semipresencials.  
Totes les activitats formatives semipresencials organitzades per l'Escola de l'Esport de la Generalitat incorporen dues parts: sessió presencial i continguts en línia.  
a) Sessió presencial: l'assistència a la part presencial serà obligatòria, havent-se de complir el requisit d'assistència al 80 % d'hores lectives que formen part de l'activitat.  
b) Continguts en línia: en combinació amb la part presencial s'impartiran continguts a través del campus virtual de l'Escola de l'Esport de la Generalitat. Per a això l'alumnat haurà de disposar de l'equip i les eines informàtiques necessàries.  
S'expedirà un certificat d'aprofitament del curs a l'alumne o alumna participant en les activitats formatives semipresencials sempre que es complisca el requisit d'assistència establit en la lletra a), i complisca els criteris d'avaluació establits per a cada activitat formativa.  
  
La realització de l'acció formativa en línia no serà suficient per a obtindre el certificat sense l'assistència a la sessió o sessions presencials que es determinen en la programació.  
  
Setena. Possible anul·lació de les activitats  
L'Escola de l'Esport de la Generalitat podrà suspendre o anul·lar una activitat formativa per raons organitzatives justificades i/o quan la inscripció en una activitat no supere el 50 % de les places oferides.  
  
Huitena. Òrgan instructor  
La Direcció General d'Esport serà l'encarregada d'aplicar les presents bases, així com d'adoptar aquelles mesures en els casos no previstos en aquestes que s'estimen necessàries per al satisfactori desenvolupament del present programa.  
  
  
ANNEX II  
Programa de formació permanent 2020 de l'Escola de l'Esport  
 de la Generalitat. Activitats formatives  
  
Acció formativa: curs.  
Nom de l'activitat: Esport adaptat i discapacitat.  
Àrea temàtica: esport adaptat.  
Modalitat: en línia.  
Codi: XHA-AN-00-5575.  
Càrrega lectiva: 4 hores.  
Lloc de celebració: plataforma SAPS Generalitat Valenciana.  
Dates de celebració: del 25 de març al 3 d'abril de 2020.  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 24 de febrer al 18 de març de 2020, tots dos inclusivament.  
Nombre de places: 120.  
Direcció acadèmica: Laura Jiménez Monteagudo.  
Professorat: Laura Jiménez Monteagudo. Doctora en Educació Física, professora d'Esport Adaptat i Activitat Física amb necessitats especials, Universitat Catòlica de València.  
Import de la taxa: gratuïta.  
Destinataris:  
- Professorat d'Educació Física en centres escolars.  
- Monitors en equips esportius i clubs d'esport adaptat.  
- Persones que tinguen o cursen estudis relacionats amb l'activitat física.  
- Entrenadors i tècnics esportius.  
- Persones vinculades a l'àmbit de l'esport en general.  
  
Acció formativa: curs.  
Nom de l'activitat: Ús de les noves tecnologies en la planificació i control en la càrrega d'entrenament en esports col·lectius.  
Àrea temàtica: rendiment.  
Modalitat: en línia i presencial.  
Codi: DPI-GN-46-6095.  
Càrrega lectiva: 20 hores en línia i 10 presencials.  
Lloc de celebració: Plataforma E-formació Escola de l'Esport.  
Col·labora: Facultat de CCAFD de la Universitat Catòlica de València Sant Vicent Màrtir, Torrent (València).  
Dates de celebració: del 20 d'abril al 16 de maig de 2020.  
Data, lloc i càrrega horària de la 1a jornada presencial: 25 d'abril de 2020, Facultat de CCAFD de la Universitat Catòlica de València Sant Vicent Màrtir, Torrent (València), 5 hores lectives, de 09.00 a 14.00 hores.  
Data, lloc i càrrega horària de la 2a jornada presencial: 16 de maig de 2020, Facultat de CCAFD de la Universitat Catòlica de València Sant Vicent Màrtir, Torrent (València), 5 hores lectives, de 09.00 a 14.00 hores.  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 16 de març al 16 d'abril de 2020, tots dos inclusivament.  
Nombre de places: 25.  
Direcció acadèmica: Florentino Huertas Olmedo.  
Professorat: Florentino Huertas Olmedo, professor de Futbol i NNTT aplicades a l'AFD de la FCCAFD de la Universitat Catòlica de València. Rafael Ballester Lengua, professor de NNTT aplicades a l'AFD de la FCCAFD de la Universitat Catòlica de València. Llevant UD Pablo Honrubia Catalán. Cofundador i CEO 3DHealth, expreparador físic i readaptador Llevant UD Ángel Aceña Rodríguez: professor d'entrenament per a la readaptació de lesions UCAM Sports University, preparador físic i readaptador (Sevilla FC, Selecció Nacional Costa Rica, Vitesse FC, Qatar SC i Selecció Nacional Zàmbia sub 23).  
Import de la taxa: 24,56 ?.  
Els alumnes amb condició d'esportistes d'elit de la Comunitat Valenciana, els alumnes membres de famílies nombroses de categoria general i els alumnes membres de famílies monoparentals de categoria general presenten una bonificació del 50 % de la taxa. Exempció de taxa per a alumnes membres de família nombrosa i família monoparental de categoria especial.  
Titulacions exigides i destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- TAFAD.  
- Persones que tinguen o cursen estudis relacionats amb l'activitat física.  
  
Acció formativa: curs.  
Nom de l'activitat: On esport. Registre i planificació d'instal·lacions esportives.  
Àrea temàtica: gestió.  
Modalitat: en línia.  
Codi: RUX-YI-21-9759.  
Càrrega lectiva: 4 hores.  
Lloc de celebració: plataforma SAPS Generalitat Valenciana.  
Dates de celebració: de l'11 al 22 de maig de 2020.  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 6 d'abril al 6 de maig de 2020, tots dos inclusivament.  
Nombre de places: 120.  
Direcció acadèmica: Servei d'Infraestructures Esportives - Direcció General d'Esport.  
Professorat: José Miguel Sánchez González, cap del Servei d'Infraestructures Esportives - Direcció General d'Esport.  
Import de la taxa: gratuïta.  
Destinataris:  
- Gestors d'instal·lacions esportives d'entitats públiques autonòmiques i locals.  
  
Acció formativa: jornada.  
Nom de l'activitat: Resolució de conflictes en l'esport federat de la Comunitat Valenciana.  
Àrea temàtica: gestió.  
Modalitat: presencial.  
Codi: MUT-DB-80-6067.  
Càrrega lectiva: 4 hores.  
Lloc de celebració: València, Conselleria d'Educació, Cultura i Esport, avinguda de Campanar, 32.  
Data de celebració: 14 de maig de 2020, de 16.00 a 20.00 hores.  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 10 d'abril a l'11 de maig de 2020, tots dos inclusivament.  
Nombre de places: 50.  
Direcció a cadémica: Alejandro Valiño Arcos.  
Professorat: Alejandro Valiño Arcos, catedràtic de Dret Romà Universitat de València, president del Tribunal de l'Esport de la Comunitat Valenciana. Mercedes Sánchez-Escobero Fernández, lletrada, vicepresidenta del Tribunal de l'Esport de la Comunitat Valenciana. Enrique Carbonell Navarro, lletrat, vocal del Tribunal de l'Esport de la Comunitat Valenciana. Alejandra Pitarch Nebot, lletrada, vocal del Tribunal de l'Esport de la Comunitat Valenciana. Mateo Castellá Bonet, lletrat, vocal del Tribunal de l'Esport de la Comunitat Valenciana, jutge únic de competició i disciplina esportiva de la Reial Federació Espanyola de Tenis.  
Import de la taxa: gratuïta.  
Destinataris:  
- Estudiants de Dret i de Ciències de l'Activitat Física i de l'Esport interessats en l'àrea jurídica.  
- Gestors de l'esport.  
- Juristes interessats en el dret de l'esport.  
- Directius i integrants d'òrgans federatius amb inquietud pels aspectes jurídics de l'esport federat.  
  
Acció formativa: jornada.  
Nom de l'activitat: Ús de les noves tecnologies en la planificació i control en la càrrega d'entrenament en esports col·lectius.  
Àrea temàtica: rendiment.  
Modalitat: presencial.  
Codi: UTP-SA-58-4582.  
Càrrega lectiva: 5 hores.  
Lloc de celebració: Facultat de CCAFD de la Universitat Catòlica de València Sant Vicent Màrtir, Torrent (València).  
Col·labora: Facultat de CCAFD de la Universitat Catòlica de València Sant Vicent Màrtir, Torrent (València).  
Data de celebració: 16 de maig de 2020.  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 13 d'abril al 13 de maig de 2020, tots dos inclusivament.  
Nombre de places: 50.  
Direcció acadèmica: Florentino Huertas Olmedo.  
Professorat: Florentí Huertas Olmedo, professor de Futbol i NNTT aplicades a l'AFD de la FCCAFD de la Universitat Catòlica de València. Rafael Ballester Lengua, professor de NNTT aplicades a l'AFD de la FCCAFD de la Universitat Catòlica de València. Llevant UD Pablo Honrubia Catalán. Cofundador i CEO 3DHealth, expreparador físic i readaptador Llevant UD Ángel Aceña Rodríguez: professor d'entrenament per a la readaptació de lesions UCAM Sports University, preparador físic i readaptador (Sevilla FC, Selecció Nacional Costa Rica, Vitesse FC, Qatar SC i Selecció Nacional Zàmbia sub 23).  
Import de la taxa: 16,34 ?.  
Els alumnes amb condició d'esportistes d'elit de la Comunitat Valenciana, els alumnes membres de famílies nombroses de categoria general i els alumnes membres de famílies monoparentals de categoria general presenten una bonificació del 50 % de la taxa. Exempció de taxa per a alumnes membres de família nombrosa i família monoparental de categoria especial.  
Destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- TAFAD.  
- Persones vinculades a l'àmbit de l'esport en general.  
  
Acció formativa: curs.  
Nom de l'activitat: Educació parental i esport (diferències de gènere).  
Àrea temàtica: educació.  
Modalitat: en línia.  
Codi: LNQ-ZN-02-4384.  
Càrrega lectiva: 4 hores.  
Lloc de celebració: plataforma SAPS Generalitat Valenciana.  
Dates de celebració: del 27 de maig al 5 de juny de 2020.  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 20 d'abril al 22 de maig de 2020, tots dos inclusivament.  
Nombre de places: 120.  
Direcció acadèmica: Higinio González García.  
Professorat: Higinio González García, doctor per la Universitat Miguel Hernández, llicenciat en Ciències de l'Activitat Física i l'Esport i llicenciat en psicopedagogia - professor associat en la Universitat Europea de Madrid.  
Import de la taxa: gratuïta.  
Destinataris:  
- Professorat d'Educació Física en centres escolars.  
- Monitors en equips esportius i clubs d'esport adaptat.  
- Persones que tinguen o cursen estudis relacionats amb l'activitat física.  
- Entrenadors i tècnics esportius.  
- Persones vinculades a l'àmbit de l'esport en general.  
  
Acció formativa: jornada. Els divendres de l'esport.  
Nom de l'activitat: Patrimoni arqueològic i pràctica esportiva a l'aire lliure.  
Àrea temàtica: recreació.  
Modalitat: presencial.  
Codi: TZX-WP-12-9061.  
Càrrega lectiva: 4 hores.  
Lloc de celebració: Elx (Alacant), jaciment de Castellar de la Morera.  
Col·labora: Ajuntament d'Elx (Alacant).  
Data de celebració: 11 de setembre de 2020, de 10.00 a 14.00 hores.  
  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 7 d'agost al 9 de setembre de 2020, tots dos inclusivament.  
Nombre de places: 30.  
Direcció acadèmica: Secció d'Activitat Física i Esport d'Alacant.  
  
Professorat: Jesús Peidró Blanes, tècnic de Museu i Patrimoni Històric de l'Ajuntament d'Agost (Alacant), professor-tutor del grau de Geografia i Història i del grau d'Història de l'Art en la UNED-Elx, llicenciat en Història, màster internacional en Mediació i Gestió de Patrimoni a Europa (UNED). Àmplia experiència en la gestió del patrimoni cultural, tant en l'arqueològic com en l'immaterial. Roberto Sánchez Garrido, professor-tutor del grau d'Antropologia en la UNED-Elx, doctor en Antropologia Social i Cultura, màster en Patrimoni Cultural i Natural, llicenciat en Antropologia Social i Cultural, així com llicenciat en Història, àmplia experiència en investigacions i treball de camp sobre patrimoni cultural etnològic i immaterial.   
  
Import de la taxa: gratuïta.  
Destinataris:  
- Graduats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Educadors, mestres, professors, pares de família o persones interessades.  
- Persones que tinguen o cursen estudis relacionats amb l'activitat física.  
Acció formativa: curs.  
Nom de l'activitat: On esport. Registre i planificació d'instal·lacions esportives.  
Àrea temàtica: gestió.  
Modalitat: en línia.  
Codi: OHE-TV-29-0083.  
Càrrega lectiva: 4 hores.  
Lloc de celebració: plataforma SAPS Generalitat Valenciana.  
Dates de celebració: del 21 de setembre al 2 d'octubre de 2020.  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 17 d'agost al 18 de setembre de 2020, tots dos inclusivament.  
Nombre de places: 120.  
Direcció acadèmica: Servei d'Infraestructures Esportives - Direcció General d'Esport.  
Professorat: José Miguel Sánchez González, cap del Servei d'Infraestructures Esportives - Direcció General d'Esport.  
Import de la taxa: gratuïta.  
Destinataris:  
- Gestors d'instal·lacions esportives d'entitats públiques autonòmiques i locals.  
  
Acció formativa: jornada.  
Nom de l'activitat: Iniciació a la pilota grossa.  
Àrea temàtica: pilota valenciana.  
Modalitat: presencial.  
Codi: TCB-PD-32-8292.  
Càrrega lectiva: 4 hores.  
Lloc de celebració: Ondara (Alacant), trinquet municipal, carrer sant Benet, 24.  
Data de celebració: 23 de setembre de 2020, de 10.00 a 14.00 hores.  
  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 24 d'agost al 21 de setembre de 2020, tots dos inclusivament.  
Nombre de places: 35.  
Direcció acadèmica: Subdirecció General d'Esport.  
Professorat: José Antonio Carbonell Martínez, professor de Pilota Valenciana - Universitat d'Alacant. Víctor Agulló Calatayud, professor de Sociologia de l'Esport - facultat de Sociologia - Universitat de València. Josep María Congost Timoner, arquitecte especialitzat en Conservació del Patrimoni Arquitectònic, expert en pilota valenciana.  
  
Import de la taxa: gratuïta.  
Destinataris:  
- Graduats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Educadors, mestres, professors, pares de família o persones interessades.  
- Persones vinculades a l'àmbit de la pilota valenciana en general.  
  
Acció formativa: jornada.  
Nom de l'activitat: Introducció a la modalitat de ratlles i pilota grossa.  
Àrea temàtica: pilota valenciana.  
Modalitat: presencial.  
Codi: FSV-MO-17-4205.  
Càrrega lectiva: 4 hores.  
Lloc de celebració: Facheca (Alacant).  
Data de celebració: 30 de setembre de 2020, de 10.00 a 14.00 hores.  
  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: de l'1 al 28 de setembre de 2020, tots dos inclusivament.  
Nombre de places: 35.  
Direcció acadèmica: Subdirecció General d'Esport.  
Professorat: José Antonio Carbonell Martínez, professor de Pilota Valenciana - Universitat d'Alacant. Víctor Agulló Calatayud, professor de Sociologia de l'Esport - Facultat de Sociologia - Universitat de València. Josep María Congost Timoner, arquitecte especialitzat en Conservació del Patrimoni Arquitectònic, expert en pilota valenciana.  
  
Import de la taxa: gratuïta.  
Destinataris:  
- Graduats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Educadors, mestres, professors, pares de família o persones interessades.  
- Persones vinculades a l'àmbit de la pilota valenciana en general.  
  
Acció formativa: jornada. Els divendres de l'esport.  
Nom de l'activitat: El senderisme com a eina recreativa.  
  
Àrea temàtica: recreació.  
Modalitat: presencial.  
Codi: XJY-QC-28-6275.  
Càrrega lectiva: 4 hores.  
Lloc de celebració: Facheca (Alacant).  
Col·labora: Ajuntament de Facheca (Alacant).  
Data de celebració: 2 d'octubre de 2020, de 10.00 a 14.00 hores.  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: de l'1 al 30 de setembre de 2020, tots dos inclusivament.  
Nombre de places: 20.  
Direcció acadèmica: Secció d'Activitat Física i Esport d'Alacant.  
  
Professorat: José Ignacio Amat Segura, llicenciat en Educació Física, director de l'Escola Valenciana d'Alta Muntanya i tècnic esportiu en esports de muntanya i escalada.  
Import de la taxa: gratuïta.  
Destinataris:  
- Graduats en Ciències de l'Activitat Física i l'Esport.  
- Entrenadors i tècnics esportius en muntanya i escalada.  
- Directius de clubs de muntanya.  
- Persones relacionades amb l'àmbit del medi ambient i els esports de muntanya.  
  
Acció formativa: jornada.  
Nom de l'activitat: Ús de les noves tecnologies en la planificació i control en la càrrega d'entrenament en esports individuals.  
Àrea temàtica: rendiment.  
Modalitat: en línia i presencial.  
Codi: ZXN-VU-53-2105.  
Càrrega lectiva: 20 hores en línia i 10 presencials.  
Lloc de celebració: Plataforma e-formació Escola de l'Esport.  
Col·labora: Facultat de CCAFD de la Universitat Catòlica de València Sant Vicent Màrtir, Torrent (València).  
Dates de celebració: del 28 de setembre al 24 d'octubre de 2020.  
  
Data, lloc i càrrega horària de la 1a jornada presencial: 3 d'octubre de 2020, Facultat de CCAFD de la Universitat Catòlica de València Sant Vicent Màrtir, Torrent (València), 5 hores lectives, de 09.00 a 14.00 hores.  
Data, lloc i càrrega horària de la 2a jornada presencial: 24 d'octubre de 2020, Facultat de CCAFD de la Universitat Catòlica de València Sant Vicent Màrtir, Torrent (València), 5 hores lectives, de 09.00 a 14.00 hores.  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 24 d'agost al 23 de setembre de 2020, tots dos inclusivament.  
Nombre de places: 25.  
Direcció acadèmica: Florentino Huertas Olmedo.  
Professorat: Florentino Huertas Olmedo, professor de Futbol i NNTT aplicades a l'AFD de la FCCAFD - Universitat Catòlica de València. Javier Zahonero Miralles, professor de la FCCAFD - Universitat Catòlica de València, tècnic en el grup de treball per a la preparació de l'equip nacional de ciclisme en pista en els JJOO Pequín 2008, cofundador entrenamientociclista.com. Dídac Navarro Martínez, professor de la FCCAFD - Universitat Catòlica de València, seleccionador equip nacional de ciclisme en pista en els JJOO Pequín 2008, cofundador entrenamientociclista.com. José Vicente Sánchez Alarcos Díaz-Pintado, professor de la FCCAFD-Universitat Catòlica de València, exseleccionador nacional d'hoquei (selecció espanyola sub-16). José Ma. González Ravé, professor de Teoria i pràctica de l'entrenament esportiu i de control i valoració del rendiment esportiu i detecció de talents de la FCCAFD de la Universitat de Castella-la Manxa.  
Import de la taxa: 24,56 ?.  
Els alumnes amb condició d'esportistes d'elit de la Comunitat Valenciana, els alumnes membres de famílies nombroses de categoria general i els alumnes membres de famílies monoparentals de categoria general presenten una bonificació del 50 % de la taxa. Exempció de taxa per a alumnes membres de família nombrosa i família monoparental de categoria especial.  
Titulacions exigides i destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- TAFAD.  
- Persones que tinguen o cursen estudis relacionats amb l'activitat física.  
  
Acció formativa: jornada. Els divendres de l'esport.  
Nom de l'activitat: Perspectiva de gènere en la gestió esportiva de federacions i clubs de la Comunitat Valenciana.  
Àrea temàtica: gestió.  
Modalitat: presencial.  
Codi: ZJD-SK-31-2806.  
Càrrega lectiva: 4 hores.  
Lloc de celebració: València, Conselleria d'Educació, Cultura i Esport, avinguda de Campanar, 32.  
Data de celebració: 16 d'octubre de 2020, de 10.00 a 14.00 hores.  
  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 14 de setembre al 14 d'octubre de 2020, tots dos inclusivament.  
Nombre de places: 80.  
Direcció acadèmica: Secció d'Activitat Física i Esport de València.  
  
Professorat: per determinar.  
Import de la taxa: gratuïta.  
Destinataris:  
- Responsables de la gestió esportiva en federacions esportives, clubs i entitats esportives.  
- Responsables de la gestió esportiva en ajuntaments i entitats públiques de l'àmbit de l'esport.  
- Directius de clubs.  
- Persones relacionades amb l'àmbit de l'esport en general.  
  
Acció formativa: jornada.  
Nom de l'activitat: RCP bàsica i ús del desfibril·lador.  
Àrea temàtica: salut.  
Modalitat: presencial.  
Codi: CUX-PN-33-5484.  
Càrrega lectiva: 3 hores.  
Lloc de celebració: València, Conselleria d'Educació, Cultura i Esport, avinguda de Campanar, 32.  
Data de celebració: 20 d'octubre de 2020, de 16.00 a 19.00 hores.  
  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 14 de setembre al 16 d'octubre de 2020, tots dos inclusivament.  
Nombre de places: 20.  
Direcció acadèmica: Secció d'Activitat Física i Esport de València.  
  
Professorat: Úrsula Escrig Cardo, metgessa del Centre de Medicina Esportiva de Cheste - Direcció General d'Esport. Ana Isabel Albuixech Martínez - infermera del Centre de Medicina Esportiva de Cheste - Direcció General d'Esport.  
Import de la taxa: gratuïta.  
Destinataris:  
- Entrenadors i tècnics esportius.  
- Monitors en equips esportius i clubs de base.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Bases i metodologia del condicionament físic en xiquets.  
Àrea temàtica: salut.  
Modalitat: presencial.  
Codi: JPJ-WO-90-2795.  
Càrrega lectiva: 4 hores.  
Lloc de celebració: Pilar de la Horadada (Alacant).  
Col·labora: Ajuntament de Pilar de la Horadada (Alacant).  
Data de celebració: 30 d'octubre de 2020, de 10.00 a 14.00 hores.  
  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: de l'1 al 28 d'octubre de 2020, tots dos inclusivament.  
Nombre de places: 60.  
Direcció acadèmica: Secció d'Activitat Física i Esport d'Alacant.  
  
Professorat: Rafael Sabido Solana, professor titular de la facultat de CAFD de la Universitat Miguel Hernández, doctor en ciències de l'esport per la Universitat d'Extremadura i professor del màster en rendiment esportiu i salut de la UMH.  
Import de la taxa: gratuïta.  
Destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- TAFAD.  
- Persones que tinguen o cursen estudis relacionats amb l'activitat física.  
  
Acció formativa: jornada.  
Nom de l'activitat: Ús de les noves tecnologies en la planificació i control en la càrrega d'entrenament en esports individuals.  
Àrea temàtica: rendiment.  
Modalitat: presencial.  
Codi: PRY-WZ-24-1655.  
Càrrega lectiva: 5 hores.  
Lloc de celebració: Facultat de CCAFD de la Universitat Catòlica de València Sant Vicent Màrtir, Torrent (València).  
Col·labora: Facultat de CCAFD de la Universitat Catòlica de València Sant Vicent Màrtir, Torrent (València).  
Data de celebració: 24 d'octubre de 2020.  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 21 de setembre al 21 d'octubre de 2020, tots dos inclusivament.  
Nombre de places: 50.  
Direcció acadèmica: Florentino Huertas Olmedo.  
Professorat: Florentino Huertas Olmedo, professor de Futbol i NNTT aplicades a l'AFD de la FCCAFD - Universitat Catòlica de València. Javier Zahonero Miralles, professor de la FCCAFD - Universitat Catòlica de València, tècnic en el grup de treball per a la preparació de l'equip nacional de ciclisme en pista en els JJOO Pequín 2008, cofundador entrenamientociclista.com. Dídac Navarro Martínez, professor de la FCCAFD - Universitat Catòlica de València, seleccionador equip nacional de ciclisme en pista en els JJOO Pequín 2008, cofundador entrenamientociclista.com. José Vicente Sánchez Alarcos Díaz-Pintado, professor de la FCCAFD-Universitat Catòlica de València, exseleccionador nacional d'hoquei (selecció espanyola sub-16). José M. González Ravé, professor de Teoria i pràctica de l'entrenament esportiu i de Control i valoració del rendiment esportiu i detecció de talents de la FCCAFD de la Universitat de Castella-la Manxa.  
Import de la taxa: 16,34 ?.  
Els alumnes amb condició d'esportistes d'elit de la Comunitat Valenciana, els alumnes membres de famílies nombroses de categoria general i els alumnes membres de famílies monoparentals de categoria general presenten una bonificació del 50 % de la taxa. Exempció de taxa per a alumnes membres de família nombrosa i família monoparental de categoria especial.  
Destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- TAFAD.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: RCP bàsica i ús del desfibril·lador.  
Àrea temàtica: salut.  
Modalitat: presencial.  
Codi: VEY-NG-96-1822.  
Càrrega lectiva: 3 hores.  
Lloc de celebració: Borriana (Castelló), Escola de la Mar, avinguda Mediterrània, s/n.  
Data de celebració: 9 de novembre de 2020, de 16.00 a 19.00 hores.  
  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 5 d'octubre al 5 de novembre de 2020, tots dos inclusivament.  
Nombre de places: 20.  
Direcció acadèmica: Secció d'Activitat Física i Esport de València.  
  
Professorat: Úrsula Escrig Cardo, metgessa del Centre de Medicina Esportiva de Cheste - Direcció General d'Esport. Ana Isabel Albuixech Martínez - infermera del Centre de Medicina Esportiva de Cheste - Direcció General d'Esport.  
Import de la taxa: gratuïta.  
Destinataris:  
- Entrenadors i tècnics esportius.  
- Monitors en equips esportius i clubs de base.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: RCP bàsica i ús del desfibril·lador.  
Àrea temàtica: salut.  
Modalitat: presencial.  
Codi: XRJ-AZ-00-8838.  
Càrrega lectiva: 4 hores.  
Lloc de celebració: Onil (Alacant).  
Data de celebració: 20 de novembre de 2020, de 10.00 a 14.00 hores.  
Inscripció: en línia a través de la pàgina web www.formaciondeportiva.gva.es, en el seu apartat de formació permanent.  
Termini d'inscripció: del 19 d'octubre al 18 de novembre de 2020, tots dos inclusivament.  
Nombre de places: 20.  
Direcció acadèmica: Secció d'Activitat Física i Esport d'Alacant.  
  
Professorat: Gabriel Espinosa Rivas, instructor de suport vital bàsic (SVB) i diplomat en Infermeria.  
Import de la taxa: gratuïta.  
Destinataris:  
- Entrenadors i tècnics esportius.  
- Monitors en equips esportius i clubs de base.  
- Persones vinculades a l'àmbit de l'esport en general.